jkorsvik/nowiki_second_scrape_merged huggingface dataset:
Plankeveien

Plankeveien brukes om særlig to tidligere veier til Oslo/Christiania fra øst. Den ene følger omtrent det som i dag er Strømsveien/Gamle Strømsvei, fra nordenden av Øyeren til Galgeberg. Den andre går gjennom Østmarka fra Kirkebygda i Enebakk via Børter og Rausjøgrenda fram til Rustadsaga og Oslo. Denne veien er ført på kommunens gule liste over verneverdige objekter.
Veiene fikk navnet på grunn av den omfattende transporten av plank til Christiania. Plankelassene skulle til bordtomtene ved munningen av Akerselva, der de ble skipet ut i Europa. Ifølge P. Chr. Asbjørnsen var det ikke noe fornøyelig bekjentskap å treffe på plankekjørerne. De sperret ofte trafikken der de kom i rekker på opptil 50 lass. På 1840-tallet kunne det ifølge Byantikvaren gå hele 1000 lass gjennom Groruddalen hver dag. Dette var en tid den mest trafikkerte vegstrekning i hele Skandinavia. Det skal ha vært over 2000 kjørere og 4-5000 hester i sving med å kjøre plank mellom Øyeren og Christiania. 
Den sørlige veien ble besørget anlagt av Karen Cudrio (født Hofgaard), enke etter Peder Cudrio på Rustad gård. Veien går om vinteren over isen på Børtervanna og opp til Rausjø, hvor den svinger nordover mot Skjelbreia og går videre til Eriksvann, Sør-Elvåga og over til Nøklevann, Rustad gård og Rustadsaga, Østensjøvannet og ned til byen. Plankeveien ble brukt fram til Enebakkveien sto ferdig omkring 1865. Den delen som går i Marka, er ryddet og merket som skiløype. Og hver høst kan man følge «Plankemarsjen», en turmarsj som går fra Kirkebygda i Enebakk til Rausjøgrenda.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
(no) Plankeveien gjennom Østmarka
https://web.archive.org/web/20140303174646/http://www.syklistene.no/tur/oslo-ostmark/
Bevøya

Bevøya er en øy som ligger utenfor nordspissen av Jeløya i Moss kommune. Bevøya er en privateiet øy med hyttebebyggelse. Noen av hyttene har fått lagt inn strøm.


== Referanser ==


== Eksterne lenker ==
(no) Bevøya i Store norske leksikon
Else Alfelt

Else Alfelt (født 16. september 1910 i København, død 9. august 1974 i København) var en dansk kunstmaler. Hun var en av to kvinner i CoBrA og giftet seg med Carl-Henning Pedersen som også var en veteran innen CoBrA.
Alfelt begynte tidlig sin malerkarriere, men fikk aldri noen formell kunstutdannelse. Hun sendte kunstverk til den årlige utstillingen for danske kunstnere (Kunstnernes Efterårsudstilling) fra 1929, men hun ble først antatt i 1936 da hun stilte ut to naturalistiske portretter. Like etter skiftet hun over til å male abstrakte malerier. På slutten av 1940-tallet sluttet hun seg til CoBrA.
Alfelts kunst inneholder ofte former som spiraler, fjell og sfærer som et uttrykk for et "indre rom". Bortsett fra malerier skapte hun også mange mosaikker. Når hun laget portretter, var det ofte ektemann som poserte.


== Priser ==
1973 – Thorvaldsenmedaljen
1961 – Tagea Brandts Rejselegat
1950 – Romerstipendiet


== Se også ==
Liste over danske malere


== Referanser ==


== Eksterne lenker ==
Arbeider ved Carl-Henning Pederson museum
(da) Else Alfelt på Kunstindeks Danmark / Weilbachs Kunstnerleksikon
Vanlig fløyfisk

Vanlig fløyfisk (Callionymus lyra) er en art i gruppen Callionymus. 
Det er en fisk som holder til på bunnen av havet.
Den er lang og smal med et stort, bredt hode og nedovervendt munn. Den har to ryggfinner, den fremre med finnestråler. Den første finnestrålen er svært lang, spesielt hos hannen. Hannen er klart farget i gult, brunt og blått. I gytetiden blir hodet også blått. Hunnen er mer nøytralt gråbrunaktig. Hannen kan bli opptil 30 cm lang, hunnen 25 cm. Vanligvis blir den ikke stort større enn 15 cm.
Den lever på myk bunn ned til 200 meters dyp. Den eter makk, små krepsdyr og andre smådyr.
Gytetiden er om våren. Hannen hevder revir hvor han jager bort andre hanner. Hannen kurtiserer hunnen ved å reise finnene slik at fargene tydelig synes. Deretter svømmer paret loddrett oppover buk mot buk mens de avgir egg og melke. Både eggene og yngelen (opptil 1 cm lengde) er pelagiske.
Arten er utbredt fra søndre Island via Færøyene og De britiske øyer til kysten av Norge og inn i Skagerrak, samt videre sørover til Middelhavet, Marokko, Kanariøyene og Mauritania. 


== Referanser ==


== Eksterne lenker ==
(en) Vanlig fløyfisk – oversikt og omtale av artene i WORMS-databasen 
(en) Vanlig fløyfisk i Global Biodiversity Information Facility 
(no) Vanlig fløyfisk hos Artsdatabanken 
(sv) Vanlig fløyfisk hos Dyntaxa 
(en) Vanlig fløyfisk hos FishBase 
(en) Vanlig fløyfisk hos ITIS 
(en) Vanlig fløyfisk hos NCBI 
(en) Kategori:Callionymus lyra – bilder, video eller lyd på Wikimedia Commons 
(en) Callionymus lyra – galleri av bilder, video eller lyd på Wikimedia Commons 
Callionymus lyra – detaljert informasjon på Wikispecies 
(en) Callionymus lyra Linnaeus, 1758 Dragonet - FishBase
Fløyfisker

Fløyfisker er en gruppe piggfinnefisker.
Gruppen Draconettidae kan regnes som en søstergruppe til denne.
På grunn av utseendet forveksles fløyfisker ofte med kutlinger.


== Arter (utvalg) ==
Flekket fløyfisk (Callionymus maculatus)
Liten fløyfisk (Callionymus reticulata)
Vanlig fløyfisk (Callionymus lyra)


== Eksterne lenker ==
(en) fløyfisker – oversikt og omtale av artene i WORMS-databasen 
(en) fløyfisker i Encyclopedia of Life 
(en) fløyfisker i Global Biodiversity Information Facility 
(no) fløyfisker hos Artsdatabanken 
(sv) fløyfisker hos Dyntaxa 
(en) fløyfisker hos Fossilworks 
(en) fløyfisker hos ITIS 
(en) fløyfisker hos NCBI 
(en) Kategori:Callionymidae – bilder, video eller lyd på Wikimedia Commons 
Callionymidae – detaljert informasjon på Wikispecies 
(en) Family Callionymidae - Dragonets - FishBase
Artstre: Fløyfiskfamilien (Callionymidae) - miljolare.no
Carl O. Collett

Carl Oscar Collett (født 2. februar 1922 i Oslo, død 21. mai 2008 samme sted) var en norsk skogeier og politiker (H).
Han var sønn av forstkandidat Oscar Collett og hustru Maria Iversen. Både faren og farbrødrene Axel og Johan var medeiere i Firma Albert Collett med skogeiendommer og sagbruk i Namdalen, som Carls farfar Albert Collett hadde etablert. To andre av Carls farbrødre var barnelegen Arthur Collett og kjemikeren Emil Collett. Carl O. Collett giftet seg i 1948 med Dagmar Bødtker, datter av regjeringsadvokat Henning Bødtker og hustru Dagmar von Sydow.

Han gikk Oslo handelsgymnasium og Statens skogskole før han ble MBA-kandidat fra Harvard Business School i 1949. Deretter gikk han inn i familiebedriften i Namdalen. Carl O. Collett overtok hele ansvaret for firmaet sammen med fetteren Albert P. Collett og Andreas Ebbing, som var gift med deres kusine Camilla Collett, i 1962. De eide Salsbruket og det store Bangdalsbruket på Bangsund, men dette falt betydelig i markedsverdi i 1960-årene. Eierne ble ikke enige om forretningsstrategien. Da Carl O. Collett trakk seg ut i 1971, ble hans andel solgt for bare noen millioner.Carl O. Collett hadde mange verv i skogbrukets organisasjoner, så som formann i Skogbrukets Arbeidsgiverforening 1965–1969 og formann i Skogbruksforeningen av 1950, nå Norskog, 1966–1970. Han var også formann i Nord-Trøndelag Høyre 1954–1957, medlem av Høyres sentralstyre 1956–1957, medlem av Klinga kommunestyre og formannskap 1960–1963, deretter medlem av Namsos kommunestyre 1964–1968 etter kommunesammenslåingen.Da skogbruket kom inn i en større omstillingsfase i 1970-årene, la Collett frem nye tanker om driftsplanutvikling. Collett var disponent i Mathiesen Eidsvold Værk 1971–1979 og direktør i Skogbrukets og skogindustrienes forskningsråd (SSFR) 1979–1989.


== Referanser ==
Varmebølgen på den nordlige halvkule 2010

Varmebølgen på den nordlige halvkule 2010 var tunge hetebølger som rammet deler av USA, Kasakhstan, Taiwan, Kina og Europa som helhet, sammen med deler av Canada, Russland, Sør-Korea og Japan i juni og juli 2010. De første seks månedene av 2010 var de varmeste som jorden har opplevd siden målingene startet i 1880.
Som følge av denne hetebølgen oppstod uforutsette monsuner i deler av Australia i 2009 og 2010. Victoria, der det var grusomme skogbranner året før, hadde en langt kaldere sommer, mens sommervarmen kom mer enn en måned senere enn vanlig i 2009. Den 17. august 2009 så et støvstorm på Laguna Mar Chiquita som en stor tørke rammet Argentina, og flom og haglstormer rammet sørøstlige Australia og Queensland i mars 2010. Mangelen på nedbør om vinteren i deler av Kina, derimot, bidro til en alvorlig tørke i sørvest. Bolivia, Venezuela, Mali, Mauritania, Marokko og Spania har også sett perioder med tørke i 2009 og 2010. Mellom 12. og 26. mai var det tørke og hungersnød i både Mauritania, Senegal River-området og andre områder i både Senegal og Mali i 2010.
Antall døde som følge av hetebølgen:


== Referanser ==


== Se også ==
Kuldebølgen i Europa 2010
Skogbrannene i Russland 2010
Katarina Karlsdatter

Katarina Karlsdatter (Gumsehuvud) (født 1418 ?, død 7. september 1450) var datter av Karl Ormsson (Gumsehuvud). Gjennom sitt ekteskap med Karl Knutsson Bonde var hun dronning av Sverige og Norge (1448–1450).
Hun giftet seg med Karl Knutsson Bonde den 5. oktober 1438 i Stockholm,
da han var Sveriges riksforstander. Da han senere ble konge sommeren 1448 ble hun kronet til dronning i Uppsala domkyrka den. 2. juli 1448. 
Karl Knutsson Bonde ble hyllet som konge i Norge i oktober 1449 og kronet i Trondheim kort tid etter. Katarina ble imidlertid ikke kronet i Norge og hun kom heller aldri til landet.
Året etter døde hun av pest og ble gravlagt i Vadstena klosterkyrka. Gravstenen eksisterer den dag i dag (2023).
I løpet av de årene Katarina var gift fødte hun ni barn og mange av dem døde som spedbarn.


== Referanser ==


== Litteratur ==
Thuesen, Nils Petter (1991), Norges dronninger gjennom tusen år, Oslo: Tiden Norsk Forlag,  


== Eksterne lenker ==
Biografi hos Runeberg
Washington Commanders i NFL-sesongen 2022

Washington Commanders spilte i 2022 lagets 91. sesong i National Football League (NFL) og tredje under hovedtrener Ron Rivera. Dette var lagets første sesong med navnet Commanders da laget var kjent som Washington Redskins fra 1937 til 2019 og brukte det midlertidige navnet Washington Football Team i 2020 og 2021.
Laget byttet til seg quarterback Carson Wentz under offseason, som ledet laget til 2–4 i begynnelsen av sesongen før han skadet en finger og ble erstattet av Taylor Heinicke. Under Heinicke gikk laget 5–3–1, og forbedret da på fjorårets sesongresultat etter en kamp som endte uavgjort mot New York Giants i uke 13, men gikk glipp av sluttspillet for andre år på rad etter et tap mot Cleveland Browns i uke 17, dette til tross for å ikke ha hatt flere nederlag enn seiere for første gang siden 2016. Wentz stilte igjen til start i uke 17, men ble erstattet med nykommeren Sam Howell i sesongfinalen.


== Draft ==

Bytter


== Personale ved sesongslutt ==


== Spillerstall ved sesongslutt ==


== Sesongoppkjøring ==


== Seriespill ==


=== Terminliste ===
Note: Divisjonslag vises i fet tekst.


=== Kampreferater ===


==== Uke 1: mot Jacksonville Jaguars ====


==== Uke 2: at Detroit Lions ====


==== Uke 3: mot Philadelphia Eagles ====


==== Uke 4: at Dallas Cowboys ====


==== Uke 5: mot Tennessee Titans ====


==== Uke 6: at Chicago Bears ====


==== Uke 7: mot Green Bay Packers ====


==== Uke 8: at Indianapolis Colts ====


==== Uke 9: mot Minnesota Vikings ====


==== Uke 10: at Philadelphia Eagles ====


==== Uke 11: at Houston Texans ====


==== Uke 12: mot Atlanta Falcons ====


==== Uke 13: at New York Giants ====


==== Uke 15: mot New York Giants ====


==== Uke 16: at San Francisco 49ers ====


==== Uke 17: mot Cleveland Browns ====


==== Uke 18: mot Dallas Cowboys ====


=== Tabeller ===


==== Divisjon ====


==== Conference ====


== Referanser ==


== Eksterne lenker ==
Offisielt nettsted
(en) 2022 Washington Commanders season – kategori av bilder, video eller lyd på Commons
Bian

Bian er et tidligere navn på den kinesiske storbyen Kaifeng, 

... og romaniseringen av en rekke forskjellige kinesiske slektsnavn.卞 – Bian (navn 卞) Biàn (det vanligste av dem)
边 – Bian (navn 边) Biān
扁 – Bian (navn 扁) Biǎn
弁 – Bian (navn 弁) Biàn
汴 – Bian (navn 汴) Biàn
Bian (navn 卞)

Bian (kinesisk: 卞, pinyin: Biàn) er et alminnelig kinesisk slektsnavn.


== Kjente bærere av navnet 卞 Biàn ==
Bian He, opphavsmann til He Shi Bi
Enkekeiserinne Bian for Cao Cao
Keiserinne Bian for Cao Mao
Keiserinne Bian for Cao Huan
Bian Zhilin, forfatter på 1800-tallet
Bian (navn 边)

Bian (kinesisk: 边, pinyin: Biān) er et kinesisk slektsnavn.


== Kjente bærere av navnet 边 Bian ==
Prinsesse Bian
Bian Jingzhao, maler under Mingdynastiet
Bian Shoumin, maler under Qing-dynastiet
Bian (navn 汴)

Bian (kinesisk: 汴 , pinyin: Biàn) er et kinesisk slektsnavn. Det er også et gammelt navn på den nåværende storbyen Kaifeng.
Sjarlatan

En sjarlatan søker å bedra andre gjennom å gi seg selv, sitt arbeid, sin eiendom og så videre høyere verdi enn de egentlig har. 
Ordet kommer til norsk fra fransk charlatan, som ble brukt om selgere av medisiner som gjerne kunne kunngjøre sitt nærvær med musikk og et lite friluftsunderholdningsopptrinn. Den mest kjente av de parisiske sjarlataner var Tabarin (egentlig  Anthoine Girard, ca 1584–1633), som satte opp sin scene på Place Dauphine der i byen i 1618, og hvis commedia dell'arte inspirerte sketsjer og farser, som i sin til inspirerte Molière. Ordet kan også spores til spansk; charlatán, en uvettig ordrik pratmaker. Etymologer mener å kunne spore ordet tilbake til et italiensk startpunkt. Det hevdes da å være en sammendragning av italiensk ciarlare, å «skravle»; eller fra cerretano, det vil si en person fra Cerreto, en landsby i området Umbria som var kjent for sine bløffmakere.


== En studie av en sjarlatan ==
Eric Humbertclaude: Récréations de Hultazob Paris: L'Harmattan 2010, ISBN 978-2-296-12546-9 (sur Melech August Hultazob, médecin-charlatan des Lumières Allemandes assassiné en 1743)


== Se også ==
Kvakksalver


== Referanser ==
Gud skal all ting lage

«Gud skal all ting lage» er en tysk salme skrevet av prest og salmedikter Ernst Stockmann i 1701. Hans Adolph Brorson oversatte den til dansk i 1737. Anders Hovden oversatte salmen til nynorsk i 1925. Den hadde opprinnelig syv strofer. Tysk originaltittel er «Gott, der wirds wohl machen»


== Publisert ==
Dansk Salmebog (DaS) som nummer 34 med seks strofer
Landstads kirkesalmebog med seks strofer
Landstads reviderte salmebok (LR) som nummer 513 under «7. søndag etter» med seks strofer
Norsk Salmebok (Nos) som nummer 451 med tre strofer
Nynorsk salmebok som nummer 397 med fem strofwer
Udkast til kirke-salmebog


=== Innspillinger (i utvalg) ===
Ingolf Schiøtt med orgel. Innspilt i Kristiania 4. september 1911. Utgitt på den akustiske 78-platen Gramophone 582105.
Anna Sofie Brunchorst Ibsen

Anna Sofie Brunchorst Ibsen (født 25. september 1865 i Bergen, død samme sted 17. juni 1948) var en norsk kunstmaler.


== Læreår ==
Anna Ibsen var elev ved Puvis de Chavannes i Paris, ca. 1895-96. Hun hadde et kort opphold i Biskra i Tunis, og reiste i 1900 til Berlin. Hun malte både portretter og landskapsbilder, og kopierte bl.a. Frits Thaulows malerier. Hennes utførelser var preget av nøye og detaljrike studier, men hun oppnådde aldri noen stor anerkjennelse som billedkunstner.


== Kunstnerisk karriere ==

Anna Ibsen malte i 1890-årene en hel serie landskapsbilder fra traktene rundt Molde, der hennes bror Jørgen Ibsen drev skipsekpedisjonsforretningen Ibsen & Co. Også hennes foreldre hadde bosatt seg i Molde i 1890. Hun bodde selv i Molde i siste halvdel av 1890-tallet, og ble i 1895 engasjert som konsulent av byggekomiteen som var ansvarlig for byggingen av en ny kirke på Voll i Måndalen. Voll kirke stod ferdig i 1896.


=== Signaturen A. Ibsen ===
Hennes signatur A. Ibsen var formet slik at A’en lett kan forveksles med en H. og dermed har flere av hennes malerier senere blitt forsøkt solgt eller fremstilt på auksjoner som ukjente, men signerte malerier av dikteren Henrik Ibsen. Så vidt vites har alle slike forsøk blitt stoppet og korrigert i tide. Det finnes heller ingen sammenfall i tid mellom de to, da Henrik Ibsen malte sitt siste bilde i 1860. Senere kom det bare én og annen blyant- eller pennetegning fra dikterens hånd, og da oftest som randtegning i manuskripter og dramautkast. Det er heller ikke noe ved selve utførelsen (manér, motiv, stil, osv.), som burde tilsi at Annas bilder skulle forveksles med dikterens malerier fra 1840- og 1850-årene.


=== Malelærer i Bergen ===
Bortsett fra et visst profesjonelt håndlag, var det lite særmerkt og nyskapende ved Anna Ibsens malerier. I stedet for å satse på egen kunstnerbane opprettet hun derfor i 1900, sammen med venninnen Inga Trumpy, en malerskole på Vågsalmenningen 3 i Bergen. På Bergensutstillingen i 1910 mottok Anna Ibsen og Inga Trumpy et «Takke-Diplom» for «smukke kunstflidsarbeider». Skolen kalte de «Ibsen & Trumpy's Kunstflid- og Malerskole».Anna Ibsen underviste på skolen frem til sin død i både porselensmaling, lærplastikk og oljemaling. Hun fungerte også en tid som tegnelærer ved Fru Griegs skole.
Da hun døde i 1948 ble hun begravet i Molde.


== Utstillinger ==
Utstillinger i Bergen 1901
Minneutstilling i malerskolens atelier i 1955.Det skal også eksistere et selvportrett av henne, malt ca. 1898.


== Kilder ==
Glenny Alfsen: Anna Sofie Brunchorst Ibsen [nekrolog]. Avisklipp, u.st. 1948.


== Referanser ==


== Eksterne lenker ==
Hennes maleri «Mon plaisir» (olje på plate 28x38) ble solgt som lot nr. 22 på Wendelboes auksjon i Bergen 17. mars 2009. Arkivert 24. juni 2019 hos Wayback Machine.
Korean Air Lines Flight 902

Korean Air Lines Flight 902 var et sivilt koreansk rutefly som ble innblandet i en skyteepisode 20. april 1978 nær Murmansk, Sovjetunionen (i dag Russland), etter å ha kommet ulovlig inn i russisk luftrom og unnlatt å svare på anrop fra russiske jagerfly. Opptak av samtaler mellom flyene som var tatt opp av flykontrollen i Rovaniemi viser at pilotene på KAL 902 hadde identifisert seg. To passasjerer ble drept da russiske jagere åpnet ild. 107 passasjerer og besetning overlevde etter at flyet hadde foretatt en nødlanding på en frossen innsjø.


== Hendelsesforløp ==

Boeing 707-maskinen forlot Paris på en kurs mot  Anchorage i Alaska hvor det skulle foreta en teknisk mellomlanding for etterfylling av drivstoff før den videre kurs mot Seoul, Sør-Korea.  Etter Anchorage endret det kurs mot sør i retning Murmansk, praktisk talt i stikk motsatt retning enn den som den skulle ha tatt, mot Seoul. Pilotene oppdaget ikke at de var 180 grader ut av kurs og fløy mot Barentshavet og inn i russisk luftrom. Russiske Sukhoi Su-15 Flagon jagere ble sendt opp og det koreanske flyet ble i første omgang feilaktig tatt for å være et amerikansk rekognoseringsfly. 
I henhold til russiske rapporter så ignorerte inntrengeren gjentatte ganger å følge etter jagerflyene. Kapteinen på Su-15 fikk ordre om å skyte ned etter at han hadde forsøkt å overbevise sine overordnende på bakken om at det dreide seg om et sivilt fly. Han fyrte av et par raketter som forårsaket betydelig skade på deler av den venstre vinge, punkterte skroget og drepte to av de 97 passasjerene 
Etter å ha blitt truffet forsvant flyet inn i skyene og var for en tid ute av syne for de russiske jagerne. Det ble oppdaget igjen og tilslutt tvunget til å lande på en frossen innsjø som lå 140 km fra den finske grensen. De 107 ombord ble reddet av russiske helikoptre og fløyet til Murmansk.
Passasjerene ble sluppet fri etter to dager. Besetningen ble holdt tilbake og slapp fri først etter å ha gitt en formell unnskyldning og bekreftet at de med hensikt hadde unnlatt å følge jagerflyene. Russland  krevde 100 000 dollar som dekning for underhold av passasjerer og mannskap i den tiden de ble holdt tilbake. Passasjerene ble fløyet fra Murmansk til Helsingfors med et fly fra Pan Am hvorfra en Korean Air Boeing 707 tok dem videre til  Seoul.
Det koreanske passasjerflyet var blitt så sterkt skadet at det ikke var regningssvarende å reparere det og det måtte avskrives. 
Hendelsen satte det russiske luftforsvar i forlegenhet fordi det koreanske passasjerflyet allerede hadde trengt i russisk luftrom før det ble oppdaget og forsøkt avskåret av jagerne. Det kan ha bidratt til en hendelse fem år senere da russiske jagere skjøt ned et annet koreansk passasjerfly Korean Air 007 som ble skutt ned over Okhotskhavet av sovjetiske jagere i 1983.


== Eksterne lenker ==
Rapport fra Aviation Safety Network
Sort-hvitt fotos av KAL B-707 wreckage
KAL 902 svarer ikke på anrop
NHM

NHM kan ha flere betydninger:

Natural History Museum, museum for naturhistorie på Exhibition Road i South Kensington i London.
Naturhistorisk museum (UiO)
Norges Hjemmefrontmuseum
Columbia Sportswear

Columbia Sportswear Company (NASDAQ: COLM) er et amerikansk selskap som produserer og distribuerer ytterklær og sportsutstyr. Selskapet har sitt hovedsete i Washington County i delstaten Oregon, der selskapet ble grunnlagt av Paul Lamfrom, en tysker som flyktet fra hjemlandet i 1937 og kjøpte et selskap som distribuerte hatter året etter. Selskapet ble omdøpt til Columbia Hat Company, men etter misnøye med leverandørene bestemte selskapet seg for å produsere sine egne varer og skiftet navn til Columbia Sportswear Company i 1960.
Columbia Sportswear produserer fottøy, campingutstyr, skiutstyr, hodeplagg og ytterklær som jakker, bukser o.l. I 2001 var selskapet den største leverandøren av skiklær i USA.
I Norge er selskapet kanskje mest kjent for å sponse sykkellaget Team Columbia (2008-2009, nå Team HTC-Columbia), et ProTour-lag som har profilert seg som ett av verdens beste spurtlag, og har hatt mange dueller med Thor Hushovd.


== Eksterne lenker ==
(en) Offisielt nettsted 
(tr) Offisielt nettsted 
(en) Columbia Sportswear Company – kategori av bilder, video eller lyd på Commons
«Welmax 90»

«Welmax 90» var en Class One norsk offshore-racingbåt tilhørende Welmax Offshore Racing.
Fører av båten var Kolbjørn O. Selmer og trottelmann var Jørn Tandberg.


== Tekniske spesifikasjoner ==
Båten var en katamaran av type Marine Technologi, og var 12,25 meter lang og 3,5 meter bred. Båten veide 4950 kilo og toppfarten var 260 km/t.
Den hadde 2 stk Mercury Class-1 9,1 liter V8 motorer med 16 ventiler som gav 900 hestekrefter pr motor ved 6500 omdreininger pr minutt. Girboksen var av type SCS og det ble brukt Hering propeller.


== Eksterne lenker ==
Welmax Offshore Racing
Leinestraße undergrunnsstasjon

Leinestraße undergrunnsstasjon er en undergrunnsstasjon på Berlins undergrunnsbanenettverk. Leinestraße er på linjen U8. Stasjonen ligger i Neukölln under krysset mellom Hermannstraße og Leinestraße.
Stasjonen ble åpnet 4. august 1929 som midlertidig endestasjon for linje D (nåværende U8). Leinestraße var endestasjon frem til utvidelsen til Hermannstraße stasjon sto ferdig 13. juli 1996.


== Eksterne lenker ==
(en) U-Bahnhof Leinestraße (Berlin) – kategori av bilder, video eller lyd på Commons
Óscar Humberto Mejía Victores

Óscar Humberto Mejía Victores (født 9. desember 1930, død 1. februar 2016) var president i Guatemala fra 8. august 1983 til januar 1986. 
Han var medlem av de militære styrkene, og han var president i Guatemala i en tid med økt undertrykkelse og mye og utbredt korrupsjon i statsapparatet. Han ble utnevnt til forsvarsminister før han ble president. Som forsvarsminister samlet han militæret til et statskupp mot daværende president José Efrain Rios Montt. Dette kuppet prøvde han å rettferdiggjøre ved å erklære at det guatemalanske regjeringen var å bli misbrukt av religiøse fanatikere i en årrekke, og at han måtte utføre statskuppet for å redde landet fra undergangen.
Sammen med presidentene José Efrain Rios Montt og Romeo Lucas García Fernando, ble president Mejía Victores siktet for blant annet mord, bortføring og folkemord i Guatemala. Rettssaken mot dem ble ført i det spanske rettssystemet.


== Referanser ==